Sprite
Sprite [sprait] on värvitu sidruni-laimi karastusjook, mis kuulub Ameerika Ühendriikide ettevõttele The Coca-Cola Company. See arendati 1959. aastal välja Lääne-Saksamaal nime Fanta Klare Zitrone all (saksa keelest Selge Sidruni Fanta), Ameerika Ühendriikidesse jõudis see karastusjoogi 7 Up konkurendina aastal 1961. Lisaks klassikalisele sidruni-laimi maitsele toodetakse ka jõhvika-, kirsi-, viinamarja-, apelsini-, vanilje- ja ingverimaitselist Sprite'i.